Climb Ev’ry Mountain

«Climb Ev'ry Mountain» deler åndelige overtoner med sangen «You'll Never Walk Alone» fra musikalen Karusell. De blir begge fremført av kvinnelige mentor-rollefigurer i musikalene og blir anvendt for å gi styrke til protagonistene i historiene. De blir begge gitt kraftfulle gjentakelser på slutten av  deres respektive musikaler.

Imidlertid, da Hammerstein II skrev teksten utviklet den sine egne åndelige overtoner langs linjene til en tidligere Hammerstein-sang: «There's a Hill Beyond a Hill». Han følte at metaforene med å klatre i fjell og vade over elver passet bedre på Marias leting etter sitt åndelige kompass.Maslon, Laurence (2006): The Sound of Music Companion. London: Pavuillion Books

Imidlertid var mentoren bak sangen Søster Gregory, dramasjef på Roslyn college i Illinois. Brevene hun sendte til Hammerstein II og til Mary Martin, den første Maria von Trapp på Broadway, beskriver parallellene mellom en nonnes valg for et religiøst liv med de valgene menneskene må ta for å finne hensikt og retning i livet.Fordin, Hugh (1995): Getting to Know Him: A Biography of Oscar Hammerstein II. New York: Da Capo Press Da Søster Gregory leste manuskriptet til teksten, tilstod hun at det «drev [henne] til kapellet», fordi teksten formidlet «en lengsel ... som vanlige mennesker føler, men ikke kan meddele».Fordin, Hugh (1995): Getting to Know Him: A Biography of Oscar Hammerstein II. New York: Da Capo Press

Selv om sangen har paralleller med «You'll Never Walk Alone», deler den musikale likheter med sangen «Something Wonderful» fra musikalen Kongen og jeg. Begge sangene blir spilt i et liknende bredt tempo, og begge sangene har akkompagnementer avbrutt av tunge akkorder i orkesternotene.

Opprinnelig fremførte Moder Abbedisse sangen i slutten av første akt, men da Ernst Lehman skrev manuskriptet til filmversjonen byttet han scene, slik at «Climb Ev'ry Mountain» ble den første store sangen i andre akt.

Da Robert Wise og hans team filmet denne scenen, hadde Peggy Wood visse reservasjoner overfor teksten, som hun syntes var for «pretensiøs».Hirsch, Julia Antopol Hirsch: The Sound of Music. The Making of USA's Favorite Movie. Chicago: Contemporary Books

Så Peggy Wood ble filmet i silhuett mot veggen i settet med Abbedissens kontor.
En del av syngingen ble besørget av Marjorie Mc Kay, hustruen til øvelsespianisten Harper Mc Kay, ettersom Miss Wood ikke var i stand til å synge de høye tonene i sangen.

 Andre versjoner 
Tony Bennett hadde en meget mindre hit i 1960 med sin innspilling av sangen.

I 1961 spilte den walisiske sangeren Shirley Bassey med Geoff Lowe and His Orchestra den inn og utgav den på en dobbelt A-sidet single med «Reach for the Stars». Den nådde en førsteplass på den britiske singlelisten og lå der i atten uker. 

I 2003 ble Guy Sebastians sjelfulle stemme og moderne tolkning hørt av Tv-seere på Australian Idol sesong 1, da han fremførte den på temakveld 1960-årene. Sebastian gikk hen og vant og ble den første Australian Idol. I 2004 spilte han inn «Climb Ev'ry Mountain» på plate, og den finnes på hans single «All I Need Is You», som lå som nummer én på den australske singlelisten.

 Norsk versjon 
G. Gjerstad har skrevet en norsk tekst. Den norske tittelen er «Se over fjellet».

 Innspilling 
Sissel Kyrkjebø. Utgitt på LP-platen Soria Moria (Noahs Ark NOAH 8901) i 1989.Se plateetiketten

 I reklamebruk 
Den ble tilpasset fjernsynskampanjen «Confidence» for National Australia Bank (2007).

 Referanser 

Kategori:Sanger fra USA
Kategori:Sanger fra 1959
Kategori:Barbra Streisand-sanger
Kategori:Sanger fra musikaler